paragraph_text: Altituda (lat. altitudo, visina), visina nekog mjesta iznad zadane razine (razine mora, Zemljine površine). Altituda se definira u odnosu na kontekst u kojem se koristi (avijacija, astronomija, geometrija, geografija, geodezija, sport i dr.). Općenito se može definirati kao udaljenost, obično u vertikalnom smjeru, između referentnog datuma i neke točke ili objekta. Referentni datum također često varira ovisno o kontekstu.